Onderrig en leer - www.bybelkennis.co.za
"God has ordained that our preaching become deeper and more winsome as we are broken, humbled, and made low and desperately dependent on grace by the trials of our lives." ~John Piper
Stigler, 'n Professor in Sielkunde aan die Universiteit van Kalifornië, bestudeer leer en onderrig in verskillende dele van die wêreld. Hy het 'n baie interessante waarneming gemaak oor die benadering tot kinders wat intellektueel sukkel tussen die Weste en die Ooste.
In die Weste word kinders wat intellektueel sukkel gesien as kinders met 'n lae vermoë. Mense wat skrander is, sukkel nie – hulle verstaan dinge natuurlikerwys.
In die Oosterse kulture word sukkel as 'n geleentheid gesien. Dit word eenvoudig aanvaar dat sukkel 'n voorspelbare deel van die leerproses is. Dit word van almal verwag om te sukkel. Daarom word dit 'n geleentheid vir die skolier om te wys dat hy emosioneel in staat is om die probleem op te los as hy volhard. Hulle word geleer dat sukkel 'n goeie ding is.
Om intellektueel te sukkel word as 'n aanduiding van swakheid in die Weste gesien. In die Oosterse kultuur word dit nie net aanvaar nie, maar word dit as 'n maatstaf vir emosionele krag en volharding gesien.